Cirque du Soleil

Cirque du Soleil (”Aurinkosirkus”) on entisen tulennielijän Guy Lalibertén vuonna 1984 perustama viihdeyritys, jonka päämaja sijaitsee Montréalissa Kanadassa ja jolla on useita pysyviä ja kiertäviä sirkusseurueita. Cirque du Soleil ei käytä esityksissään eläimiä vaan korostaa ihmisten käyttöä esiintyjinä. Sen esitykset yhdistävät uuden sirkuksen tavoin useita eri elementtejä, sirkustaitoja, tanssia, teatteria ja eri musiikkityylejä oopperasta rockiin. Esitykset sisältävät monenlaisia artisteja: notkeustaiteilijoita, vauhtiakrobaatteja, käsilläseisojia, jonglööreitä, klovneja, ilma-akrobaatteja (esimerkiksi trapetsitaiteilijoita, vertikaali- ja kangastaiteilijoita), mahtuupa joukkoon voimamiehiä sekä taitouimareitakin. Heidän asunsa ovat hyvin värikkäitä ja luovia, mikä luo sadunomaista ilmapiiriä. Cirque du Soleil on tuottanut esitysten lisäksi useita Imax- elokuvia, DVD-näytäntöjä ja CD-soundtrackejä. Vuonna 2015 Cirque du Soleil myytiin yhdysvaltalaiselle pääomasijoitusyhtiö TPG Capitalille ja kiinalaiselle Fosun International -yhtiölle 1,5 miljardilla dollarilla.http://www.bbc.com/news/business-32388539http://www.hs.fi/kulttuuri/a1305948279215 Vuoden 2018 maaliskuussa Tampassa Floridassa sirkuksen ilma-akrobaatti Yann Arnaud putosi kesken esityksensä lavalle ja kuoli saamiinsa vammoihin. Vuoden 2020 kesäkuussa Cirque du Soleil -sirkusryhmän taustayhtiö hakeutui konkurssiin. Yhtiö ilmoitti myös irtisanovansa lähes 3500 työntekijää. Jäljelle jää hieman yli 200 työntekijää. Tarkoituksena on yhtiön mukaan kuitenkin turvata Cirque du Soleilin tulevaisuus. == Tuotanto == === Kiertue- esitykset === * Le Grand Tour (1984–1985) * La Magie Continue (1986) * Cirque Reinvente (1987–1990) * Nouvelle Expérience (1990–1993) * Fascination (1992) * Saltimbanco (1992–2006), kiersi areenoille suunnattuna esityksenä vuosina 2007–2012. * Alegría (1994–2009), kiersi areenoille suunnattuna esityksenä vuosina 2009–2013. * Quidam (1996–2010), kiersi areenoille suunnattuna esityksenä vuosina 2010–2016. * Dralion (1999–2010), kiersi areenoille suunnattuna esityksenä vuosina 2010–2015. * Varekai (2002–2013), kiertänyt areenoille suunnattuna esityksenä vuodesta 2013. * Corteo (2005–2015) * Delirium (2006–2008) * Koozå (2007–) * OVO (2009–2015), kiertänyt areenoille suunnattuna esityksenä vuodesta 2016. * Michael Jackson: The Immortal World Tour (2011-2014) * Amaluna (2012–) * Kurios: Cabinet of Curiosities (2014–) * Toruk – The First Flight (2015–) * Luzia (2016–) * Sép7imo Día: No Descansaré (2017–) * Volta (2017–) * Crystal (2017–) * Fuzion (2022) === Muita === * Midnight Sun – Cirque du Soleilin 20-vuotisjuhla Montrealissa 11.7.2004 * The Bar at the Edge of the Earth – Celebrity Cruises-risteilyillä oleva Cirquen esitys (2004) * Reflections in Blue – Uinnin 11. MM-kisoissa 16.7.2005 Montrealissa * Delirium – areenoita kiertänyt musiikkishow (2005–2008) * Alegría: Le Film (Elokuva) * Journey of Man (IMAX-elokuva) * Worlds Away (3D-Elokuva) === Vakituiset esitykset === Pysyvät näyttelijäseurueet ovat asettuneet suurimmaksi osaksi Yhdysvaltojen viihdekeskuksiin, Las Vegasiin ja Orlandoon. * O (Bellagio, Las Vegas) (1998–) * Mystère (Treasure Island, Las Vegas) (1993–) * La Nouba (Walt Disney World Resort, Orlando) (1998–) * Zumanity (New York-New York Hotel & Casino, Las Vegas) (2003–) * Kà (MGM Grand Las Vegas, Las Vegas) (2004–) * Love (The Mirage, Las Vegas) (2006–) * Wintuk (Madison Square Garden, New York) (2007–2011) * Criss Angel Believe (Luxor Hotel and Casino, Las Vegas) (2008–2016) * ZAIA (The Venetian Macao, Macao, Kiina) (2008–2012) * ZED (Tokyo Disneyland, Tokio, Japani) (2008–2011) * Viva Elvis (ARIA Resort & Casino, Las Vegas) (2009–2012) * Iris (Dolby Theatre, Los Angeles) (2011–2013) * Zarkana (ARIA Resort & Casino, Las Vegas) (Kiersi areenoille suunnattuna esityksenä vuosina 2011–2012 ja pysyvänä esityksenä vuosina 2012–2016) * Michael Jackson: One (Mandalay Bay Resort and Casino, Las Vegas) (2013–) * JOYÁ (Riviera Maya, Meksiko) (2014–) * Paramour (Lyric Theatre, Broadway) (2016–) * Criss Angel Mindfreak Live! (Luxor Hotel and Casino, Las Vegas) (2016–) ==Suomalaiset esiintyjät== Cirque du Soleilin esiintyjäkaartiin on kuulunut myös suomalaisia esiintyjiä. Ilma-akrobaatti Pauliina Räsänen oli kiinnitetty Alegría-esitykseen vuosina 2002–2007. Telinevoimistelija Olli Torkkel teki sirkuksen kanssa syksyllä 2009 kahden ja puolen vuoden sopimuksen. Vuonna 2016 sirkukseen palkattiin laulajaksi ja viulistiksi Camilla Bäckman. Keväällä 2022 suomalainen digiharmonikan maailmanmestari ja laulaja Netta Skog oli mukana Cirque du Soleilin Fuzion- esityksen orkesterissa. ==Lähteet== == Aiheesta muualla == * Virallinen sivusto * CirqueWiki Luokka:Sirkukset